cyanic-selkie/wikianc huggingface dataset:
Նշան Հարությունյան
Գործունեությունը
1960-1964 թվականներին ծառայել է խորհրդային բանակում։ 1964-2002 թվականներին աշխատել է ՀԽՍՀ, ապա՝ ՀՀ քաղաքաշինության նախարարության "Երքիմշին" տրեստում։ 1964-1966 թվականներին եղել է վարպետ, 1966-1969 թվականներին՝ ավագ աշխղեկ, 1969-1980 թվականներին՝ տեղամասի պետ, 1980-1984 թվականներին՝ "Երքիմշին" տրեստի թիվ 24 շինարարական վարչության պետ, 1984-1988 թվականներին՝ "Երքիմշին" տրեստի գլխավոր ճարտարագետ, 1988-1991 թվականներին՝ "Երքիմշին" տրեստի թիվ 30 շինարարական վարչության պետ, 1991-1995 թվականներին՝ "Երքիմշին" տրեստի կառավարիչ, 1995-1999 թվականներին՝ "Երքիմշին" փակ բաժնետիրական ընկերության գործադիր տնօրեն, 1999-2002 թվականներին՝ "Երքիմշին" տրեստի թիվ 20 շինարարական վարչության տնօրեն։ 2002-2006 թվականներին՝ Երևանի "Ջրմուղ-կոյուղի" փակ բաժնետիրական ընկերության "Ջրառ և տեխնիկական կենտրոնացված սպասարկում" մասնաճյուղի տնօրեն-գլխավոր տնօրենի տեղակալ։ "Երքիմշին" տրեստն է կառուցել "Ռոսիա" կինոթատրոնը, "Հրազդան" մարզադաշտը, հայ-ամերիկյան "Հանթսման" և "Կարիտաս Իտալիանո" երկաթբետոնյա կոնստրուկցիաների գործարանները, "Ուխտատուն" թանգարանը, վերակառուցել է "Նաիրիտ", ավտոդողերի, պոլիվինիլացետատ, պոլիպլաստ, կաշվի թիվ 1 և 7 գործարանների շենքերը։ Կառուցել է ճանապարհներ, ջրատարներ, մաքրման կայաններ, մշակութային, կենցաղային, թեթև արդյունաբերության օբյեկտներ, մետրոյի վերգետնյա կայարաններ, բնակելի շենքեր։
Պարգևատրվել է
Կատեգորիա:1937 ծնունդներ Կատեգորիա:Օգոստոսի 17 ծնունդներ Կատեգորիա:Հայ շինարարներ Կատեգորիա:Հայ ճարտարապետներ Կատեգորիա:ՀԽՍՀ վաստակավոր շինարարներ Կատեգորիա:ՀՊՃՀ շրջանավարտներ
Վասինո (գյուղ, Դորոգոբուժսկի շրջան)
Վասինո (Васино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 295 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Դոնդարլու
Դոնդարլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 987 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
American Eagle Airlines
American Eagle Airlines, Ամերիկայի ավիաընկերություններից է։ Հանդես է գալիս որպես դուստր ավիաընկերություն։ Գլխավոր գրասենյակը գտնվում է Սան Խուանում (Պուերտո Ռիկո) ։ Ավիաընկերությունը օրական իրականացնում է ավելի քան 1800 չվերթ ԱՄՆ, Մեքսիկա և Կանադա։ Ավիաընկերությունը պայմանագիր է կնքել Oneworld-ի Delta Air Lines֊ի հետ ։
American Eagle Airlines֊ը համարվում է ԱՄՆ֊ի խոշորագույն ավիաընկերություններից մեկը։ Ավիաընկերությունը հիմնադրվել է 1984 թվականին ։
Չվերթը
2010 թվականի փետրվարի 5֊ին ավիաընկերության չվերթը բաղկացած էր հետևյալ ինքնաթիռներից՝
2010 թվականի փետրվարին ավիաընկերության միջին տարիքը կազմել է 9,3 տարի ։
Արտաքին հղումներ
Կատեգորիա:ԱՄՆ-ի ավիաընկերություններ Կատեգորիա:1984 հիմնադրումներ
Ավրորինա դեղնաթիթեռ
Ավրորինա դեղնաթիթեռ, ճերմակաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
Միջին չափի թիթեռ է։ Արուների առջևի թևի երկարությունը 25–35 մմ է, թևերի ստորին մասը հիմնականում դեղին գույնի է, իսկ էգերինը 35–40 մմ է։ Արուների թևերի ընդհանուր գուներանգը օքրագույն է, հաճախ ուժեղ մանուշակագույն փայլով, էգերը սպիտակ կամ նարնջագույն են, առջևի թևերի գագաթը և հետին թևերի արտաքին եզրը և դիսկալ պուտը սև են, իսկ հետին թևերինը` նարնջագույն ։
Տարածվածություն
Տարածված է Փոքր Ասիայում, Կովկասում, Իրանում, Հարավարևմտյան Թուրքմենստանում։ Հայաստանում ունի լայն տարածում, հայտնի է Գեղարքունիքի (քաղաք Սևան, գյուղ Շորժա), Կոտայքի (Ջրվեժ, Գեղադիր, Մեղրաձոր, Արզական, Գառնի), Վայոց ձորի (Գնիշիկ), Սյունիքի (Լիճք, Շվանիձոր, Գուդեմնիս, Վանք և Կալեր լքված գ.) մարզերում, Արագածի և Արայի լեռներից, «Խոսրովի անտառ» պետական արգելոցից ։
Էկոլոգիա
Ապրում են քսերոֆիտներում և անտառի ու տրագանտների վերին սահմանում գտնվող տափաստանացած հատվածներում` տրագանտների ինտրուզիաներով։
Մայիսի վերջից մինչև հուլիսի վերջը տալիս են մեկ սերունդ։ Թրթուրները զարգանում են տրագանտային աստրագալի վրա։ Ձմեռում են երրորդ, չորրորդ հասակի թրթուրները ։
Պահպանություն
Հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։
Վտանգման հիմնական գործոններն են արոտների համար տրագանտային ֆորմացիաների խարակումը, տափաստանների հերկումը։
Պահպանվում է «Խոսրովի անտառ» պետական արգելոցում և «Սևան» և «Արևիկ» ազգային պարկերում ։
Ծանոթագրություններ
Կատեգորիա:Միջատներ Կատեգորիա:Ճերմակաթիթեռներ Կատեգորիա:Խոցելի տեսակներ Կատեգորիա:ՀՀ Կարմիր գրքում գրանցված կենդանիներ
Թարգմանչի միջազգային օր
Թարգմանչի միջազգային օր (Journée mondiale de la traduction, International Translation Day), բանավոր և գրավոր թարգմանիչների մասնագիտական տոն։ Նշվում է սեպտեմբերի 30-ին Սուրբ Հիերոնիմոս Սոֆրոնիոսի մահվան օրը՝ 419 կամ 420 թվականին, որը կատարել է Աստվածաշնչի ամբողջական թարգմանությունը լատիներեն լեզվով (արդյունքում առաջացել են «Վուլգաթները»), ինչի կապակցությամբ ավանդաբար համարվում է թարգմանիչների հովանավորը։ Տոնը պաշտոնապես հիմնվել է Թարգմանիչների միջազգային ֆեդերացիայի (FIT) կողմից 1991 թվականին։ Այս տոնի ժողովրդականությունը աճում է ամեն տարի։
2017 թվականին ՄԱԿ-ի Գլխավոր ասամբլեայի 71-րդ նստաշրջանում միաձայն ընդունվել է համար A/RES/71/288 բանաձևը, որտեղ ճանաչվում է ժողովուրդների միավորման, խաղաղության, ըմբռնման և զարգացման գործում մասնագիտական թարգմանության դերը, իսկ սեպտեմբերի 30-ը հայտարարվում է ՄԱԿ-ի շրջանակներում նշվող թարգմանության միջազգային օր ։
Տոնի կարգախոսներ
2004 թվականին տոնը նշվում էր «Թարգմանությունը բազմալեզու և մշակութային բազմազանության հիմքն է» կարգախոսով (ՄԱՖ)։
"«Թարգմանիչները մշտապես կապի գործընթացի կենտրոնում են։ Որպես գաղափարների և գործողությունների արտաքին առաջնորդներ՝ նրանք մասամբ ձևավորում են այն աշխարհը, որում մենք ապրում ենք։ Թարգմանությունը, այս եղանակով, բազմալեզու հաղորդակցությունը որոշող գործոն է, և միևնույն ժամանակ խորհրդանշում է մարդկանց հանդեպ բաց լինելը և ժողովրդավարության զարգացումը»։ (2004 ՄԱՖ-ի մամլո հաղորդագրությունից)։"
2005 թվականին տոնը նշվում էր «Թարգմանչի պատասխանատվությունը մասնագիտության և հասարակության առջև» կարգախոսով (ՄԱՖ)։
2006 թվականին այն նշվում էր «Շատ լեզուներ մեկ մասնագիտություն են» կարգախոսով։
2007 թվականին այն նշվում էր «Մի կրակեք սուրհանդակի վրա» կարգախոսով։
2008 թվականին այն նշվում էր «Տերմինաբանություն. բառերը նշանակություն ունեն» կարգախոսով։
2009 թվականին Թարգմանչի միջազգային օրը նշվում էր"«Աշխատում ենք միասին» կարգախոսով։
2010 թվականին Թարգմանչի միջազգային օրը նշվել է Ռուսաստանի թարգմանիչների միության կողմից առաջարկված «Որակի ստանդարտը բազմաձայն աշխարհում» կարգախոսով (Quality Standard for a Variety of Voices) :
2011 թվականին այդ օրը նշվում էր «Մշակույթների միջև կամուրջների կառուցում» կարգախոսով (Bridging Cultures) :
2012 թվականին այն նշվել է «Թարգմանությունը որպես միջմշակութային կապ» կարգախոսի ներքո» ։
2013 թվականին այդ օրը նշվում էր «Միասնական աշխարհը լեզվաբանական արգելքներից դուրս» կարգախոսով (Beyond Linguistic Barriers — A United World) :
2014 թվականին այս օրը նշվում էր «Լեզվի իրավունք. բոլոր մարդկային իրավունքների հիմքը» կարգախոսով (Language Rights: Essential to All Human Rights) :
2015 թվականին այս տոնը նշվում էր «Բանավոր և գրավոր թարգմանության փոփոխվող դիմագիծը» կարգախոսով (The changing face of translation and interpretation) :
2017 թվականին՝ «Թարգմանություն և բազմազանություն» (անգլ.՝ Translation and Diversity):
2018 թվականին Թարգմանչի միջազգային օրը նշվում Է «Թարգմանություն. մշակութային ժառանգության զարգացմանը նպաստելը փոփոխությունների դարաշրջանում» կարգախոսով (Translation: promoting cultural heritage in changing times) :
Արտաքին հղումներ
Կատեգորիա:Միջազգային օրեր Կատեգորիա:Մասնագիտական տոներ Կատեգորիա:Թարգմանություն Կատեգորիա:Սեպտեմբերի 30
Ռադիկ Առուշանյան
Կենսագրություն
Ավարտել է Երևանի պետական բժշկական ինստիտուտը (1988)։ 1989-1992 թվականներին աշխատել է Մարաղայի տեղամասային, Մարտակերտի կենտրոնական շրջանային հիվանդանոցներում,1988-1994 թվականներին՝ Կուսապատի, Դրմբոնի, Ցեխ-Ձորի, Վանքի, Մաղավուզի, Չլդրանի ռազմադաշտային, Ստեփանակերտի կենտրոնական կլինիկական զինվորական հրապիտալներում, 1995 թվականից՝ Ալաշանի (Մարտակերտի ՊՇ) կայազորային հրապիտալի պետ։ 1992-1994 թվականներին մասնակցել է Մարտակերտի ինքնապաշտպանական և ազատագրական մարտերին, բուժօգնություն ցույց տվել հարյուրավոր վիրավոր հիվանդ ազատամարտիկների և խաղաղ բնակիչների։
Պարգևներ
Պարգևատրվել է ԼՂՀ «Արիության համար» մեդալով և «Մայրական երախտագիտություն` Արցախի քաջորդիներին» հուշամեդալով։
Կոնստանտին Սերեբրյակով
Կոնստանտին Բագրատի Սերեբրյակով, խորհրդային գրող, հրապարակախոս, թարգմանիչ, լրագրող։ ԽՄԿԿ անդամ 1942 թվականից։ ՌԽՖՍՀ արվեստի վաստակավոր գործիչ (1975 թվական)։ ԽՍՀՄ գրողների միության անդամ 1966 թվականից։
Կենսագրություն
Սերեբրյակովը ծնվել է 1914 թվականի հոկտեմբերի 10-ին, Թիֆլիսում։ 1932 թվականին ավարտել է Թիֆլիսի 82-րդ հայկական միջնակարգ դպրոցը։ 1936-1938 թվականներին սովորել է Մոսկվայի ժուռնալիստիկայի կոմունիստական ինստիտուտում։ Հետագայում ավարտել է (էքստեռն) Երևանի մանկավարժական ինստիտուտի պատմության ֆակուլտետը (1951 թվական)։ Աշխատել է Թիֆլիսի և Մոսկվայի թերթերի խմբագրություններում։ Հայրենական մեծ պատերազմի տարիներին եղել է ճակատային զինվորական, թերթերի թղթակից, խմբագիր։ 1953-1958 թվականներին աշխատել է Երևանի «Կոմունիստ» թերթում (պատասխանատու քարտուղար)։ 1958-1966 թվականներին «Լիտերատուրնայա գազետա» թերթի սեփական թղթակիցն էր Հայաստանում, այնուհետև՝ Անդրկովկասում, 1966-1974 թվականներին՝ նույն թերթի բաժնի վարիչ, 1974 թվականից թերթի տեսաբան է։ Լույս են տեսել Սերեբրյակովի «Եվրոպայի քաղաքներով» (1959 թվական), «Շարժման իմաստությունը» (1977 թվական), «Կյանքի դասերը» (1977 թվական, ռուսերեն), «Ճանապարհներ և մարդիկ» (1982 թվական, ռուսերեն) ակնարկների, Էսսեների, գրական դիմանկարների գրքերը։ Նրա սցենարով նկարահանվել են «Մարիետա Շահինյան» (1969 թվական) և «Ճանապարհորդություն դեպի Արզրում» (1979 թվական) վավերագրական կինոնկարները։ Թարգմանել է Նաիրի Զարյանի, Սերո Խանզադյանի, Արամյանի և ուրիշների երկերից։ Սերեբրյակովի թարգմանությամբ (հայերենից) ռուսերեն լույս են տեսել Նաիրի Զարյանի «Այնտեղ ծաղկում էր բալենին» (Մոսկվա, 1965), Սերո Խանզադյանի «Յոթ հովիտների երկիրը» (Մոսկվա, 1969), Վալտեր Արամյանի «Ռուսա, որդի Արգիշտի» (Երևան, 1974) գրքերը ։
Ռադիկ Առուշանյան
Ծանոթագրություններ
Կատեգորիա:Հայ բժիշկներ Կատեգորիա:Հայ անեսթեզիոլոգներ
Կոնստանտին Սերեբրյակով
Ծանոթագրություններ
Կատեգորիա:Ռուս գրողներ Կատեգորիա:Ռուս հրապարակախոսներ Կատեգորիա:Ռուս լրագրողներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:ՀՊՄՀ շրջանավարտներ Կատեգորիա:Ռուս թարգմանիչներ
Նովոսյոլովկա (գյուղ, Նիկոլաևի շրջան)
Նովոսյոլովկա (Новоселівка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Նովոսյոլովկա գյուղում բնակվում էր 286 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Նիկոլաևի շրջանի բնակավայրեր Կատեգորիա:Ուկրաինայի գյուղեր
Ղայադիբի (Ադանայի նահանգ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Աստերոիդների ցանկ (231301-231400)
Աստերոիդների ցանկ (231201-231300) * Աստերոիդների ցանկ * Աստերոիդների ցանկ (231401-231500)
Ղայադիբի (Ադանայի նահանգ)
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ասիայի ամենաբարձր շինություններ
Ասիայի ամենաբարձր շենքեր
Բարձրության տեսակավորումը ։ Հավասարման նշանը հերթական համարից հետո նշանակում է, որ մի քանի կառույցներ ունեն նույն բարձրությունը ։ Բարձրություն սյունակում մատնացույց է արված ճարտարապետական բարձրությունը , այսինքն առանց ալեհավաքների, դրոշների և այլ ցուցադրված կառուցվածների։ Շեղատառ ընդգծված են կառույցները, որոնք ամբողջովին հասել են նախագծային բարձրության, բայց ներկայացված չեն պարզաբանման։
Ծանոթագրություններ
Կատեգորիա:Ասիա Կատեգորիա:Երկնաքերներ
Օսինովեց (գյուղ, Պալեխսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իվանովոյի մարզի Պալեխսկի շրջանի բնակավայրեր
American Airlines
American Airlines, ամերիկական ավիաընկերություն, 2021 թվականի փետրվարի դրությամբ իր ավիոպարկի մեծությամբ աշխարհի թիվ մեկ ավիաընկերությունն է. American Airlines-ի օդային նավատորմը բաղկացած է Բոինգ և Էյրբաս օդանավերից՝ ընդհանուր 881 օդանավ և պատվերի մեջ գտնվող ևս 7 ինքնաթիռ ։ Ուղևորատար-կիլոմետրերով (224 330 միլիոն ուղևոր 2006 թվականին) և ուղևորատար չվերթների չափով (655 միավոր)։ 2007 թվականին ավիաընկերությունը տեղափոխել է ավելի քան 98 162 հազար ուղևոր։ Զբաղեցնում է 2-րդ տեղը «FedEx Express»-ից հետո, և ուղևորատար չվերթների չափով «Air France-KLM» ընդհանուր եկամուտներով ։ Ավիաընկերության դուստր գործընկերն է «AMR Corporation»։ Ավիաընկերության գրասենյակը գտնվում է Dallas/Fort Worth միջազգային օդանավակայանում։
American Airlines- ը Oneworld դաշինքի հիմնադիր անդամ է։
Ընկերության կարգախոսն է. «Մեր նախընտրած նպատակը Ձերն է»։
Ավիաընկերությունն իրականացնում է կանոնավոր չվերթեր դեպի ԱՄՆ, Կանադա, Լատինական Ամերիկա, Կարիբյան կղզիներ, Եվրոպա, Ճապոնիա, Չինաստան և Հնդկաստան։ Ընդհանուր առմամբ ավիաընկերությունը չվերթներ է իրականացնում ավելի քան 50 երկրների շուրջ 350 ուղղություններով ։ Ընկերությունը շուկայի առաջատարն է ուղևորափոխադրումների առումով՝ ԱՄՆ-ում և Լատինական Ամերիկայում (2004 թվական - 12,1 միլիոն ուղևոր)։
Չվերթներ
2008 թվականի մարտին, ընկերության չվերթները «American Airlines» կազմել է 655 միավոր ։
Օդային տրանսպորտի առջև ծառացած մարտահրավերներին զուգահեռ American Airlines-ը 2020 թ.-ի սեպտեմբերի դրությամբ ուղևորափոխադրումներ է իրականացրել հինգ մայրցամաքների 55 երկրներում՝ թռիչքներ իրականացնելով 95 ներքին և 95 միջազգային ուղղություններով ։
Կոդ-փոխանակման համաձայնագրեր
«American» ավիաընկերությունը պայմանագրեր ունի հետևյալ ավիաընկերությունների հետ։
Ծանոթագրություններ
Կատեգորիա:Օդային տրանսպորտի միջազգային ասոցիացիայի անդամներ Կատեգորիա:ԱՄՆ-ի ավիաընկերություններ
Յոզբեկ
Բնակչություն
1870-ական թվականներին ուներ 17 տուն, իսկ XIX դարի վերջին ուներ 30 տուն հայ և թուրք բնակիչ։
Տնտեսություն
Բնակչության հիմնական զբաղմունքը անասնապահությունն ու արհեստներն էին։
Պատմամշակութային կառույցներ
Յոզբեկն ուներ Ս. Թադևոս և Բարթուղիմեոս անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Ռաուֆ Ադիգյոզալով
Ռաուֆ Զուլֆիղար օղլի Ադիգոզալով (Rauf Zülfüqar oğlu Adıgözəlov, ), Ադրբեջանցի ջութակահար, երգիչ, պրոֆեսոր, Արվեստի վաստակավոր գործիչ (1991) ;
Նա երաժիշտ է, ով մեծ ծառայություններ ունի ադրբեջանական երաժշտության մեջ։
Կենսագրություն
Ռաուֆ Ադիգյոզալովը ծնվել է 1940 թվականի նոյեմբերի 22-ին Բաքվում։ Ծնվել է մուղամի խանենտե Զուլֆի Ադիգյոզալովի ընտանիքում ։ 1961 թվականին ընդունվել է Ադրբեջանի պետական կոնսերվատորիա։ Նույն թվականին նա մասնակցեց երիտասարդ կատարողների Անդրկովկասյան առաջին մրցույթին։ Ռաուֆը շարունակել ուսումը և ավարտել է Մոսկվայի Չայկովսկու անվան պետական կոնսերվատորիան ։
Երկար տարիներ աշխատել է որպես կոնցերտմայստեր Ադրբեջանի պետական սիմֆոնիկ նվագախմբում, իսկ 1966 թվականից ՝Ադրբեջանի պետական կամերային նվագախմբում։
Ռաուֆ Ադիգյոզալովը մեծ օգնություն է ցուցաբերել Ադրբեջանի պետական կոնսերվատորիայում երիտասարդ անձնակազմների պատրաստման գործում։
Ռաուֆ Ադիգյոզալովը, որն ավելի լավ հայտնի է որպես վոկալիստ և ջութակահար, հանդես է եկել տարբեր երկրներում։ Նա որպես պրոֆեսոր հրավիրվել է Եգիպտոսի երաժշտական ակադեմիա 1996 թվականին։ Նա վերադարձել է Բաքու մի քանի տարի անց և մահացել է 2002 թվականի հունիսի 29-ին։
Ընտանիք
Նրա հայրը մուղամի խանենդե Զուլֆի Ադիգյոզալովն է։ Նրա ավագ եղբայրը կոմպոզիտոր, Ադրբեջանի Հանրապետության ժողովրդական արտիստ Վասիֆ Ադիգյոզալովն է։ Դիրիժոր, ժողովրդական արտիստ Յալչին Ադիգյոզալովի հորեղբայրն է ։
Ծանոթագրություններ
Կատեգորիա:Ադրբեջանցի երգիչներ Կատեգորիա:Ադրբեջանցի ջութակահարներ Կատեգորիա:Խորհրդային ջութակահարներ
Սեմինարիա
Սեմինարիա ( — օջախ, օրրան, փոխաբերական իմաստով՝ դպրոց), որոշ հատուկ միջնակարգ ուսումնական հաստատությունների անվանում։ Սեմինարիա են կոչվում նաև քրիստոնեության միջնակարգ հոգևոր ուսումնական հաստատությունները։
Կատեգորիա:Ուսումնական հաստատություններ
Ջրարբիացում
Ջրարբիացում, սակավաջուր կամ ջրազուրկ շրջանները ջրով ապահովելու համար կիրառվող, գլխավորապես հիդրոտեխնիկական միջոցառումների համալիր։ Համարվում է ջրարբիացման աղբյուրներ չունեցող կամ նվազ դեբիտային և ոչ պիտանի ջուր ունեցող վայրերում ջրամատակարարման և ոռոգման համակարգերի շինարարության առաջին փուլը։
Ջրարբիացման նպատակն է․ բարելավել տարածքների ջրապահովվածությունը՝ դրանց յուրացման և արդյունավետ օգտագործման համար, ստեղծել անհրաժեշտ պայմաններ՝ բնակչության, անասնապահության և արտադրական ձեռնարկությունների ջրամատակարարման, ինչպես նաև առանձին հողատարածություններ ոռոգելու համար։ Ջրարբիացման համար առաջին հերթին օգտագործվում են տեղական ջրային ռեսուրսները։ Դրանց պակասի կամ չլինելու դեպքում ջուրը փոխադրում են ջրանցքների կամ խողովակաշարերի միջոցով։ Ջրումն իրականացվում է ջրամատակարարման, ինչպես նաև ոռոգման համակարգերի հետ։
Ջրարբիացում իրագործելու նպատակով կառուցվում են ջրամբարներ, ջրանցքներ, խողովակաշարեր, ինչպես նաև կապտաժային կառուցվածքներ՝ ստորերկրյա ջրերն ընդունելու համար։ Ջրարբիացման նախագծերը կազմելիս հաշվի են առնվում ջրային տնտեսության բոլոր ճյուղերի շահերը, ջրային պաշարները և մշակում համապատասխան միջոցառումներ դրանց արդյունավետ օգտագործման համար։ Հաշվի են առնվում Ջրաբիացման բոլոր օբյեկտները (կենտրոնները), ջրի սպառողների կազմը և թիվը, որոշում ջրի հաշվարկային ծախսերը (օրական, վրկ-ում), ընտրում կառուցվածքների տիպերը, որոշում դրանց չափսերը։
Ջրարբիացվող տարածքում կարող են լինել ստացիոնար օբյեկտներ (բնակավայրեր, երկաթուղային կայարաններ, անասնապահական ֆերմաներ), դաշտային բրիգադներ, արոտային կենտրոններ ևն։ Արոտավայրերի ջրարբիացման կարևորագույն խնդիրներից է ջրելատեղերի (կենտրոնների) դասավորությունը։ Հարթավայրային արոտավայրերում ռելիեֆային բարենպաստ պայմանների շնորհիվ հնարավոր է տարածքը բաժանել հավասար արոտակտորների՝ ելնելով ջրման շառավղի սահմանային մեծությունից (տարբեր կենդանիների համար նորման 2-4 և ավելի կմ-ի սահմաններում է)։ Լեռնային արոտավայրերում ջրելատեղից (ջրման կենտրոնից) մինչև արոտակտորի սահմանը 30-40 %-ով փոքր է հարթավայրայինի համար սահմանված ջրման շառավիղի մեծությունից (կովերի համար 1,25-1,5 կմ-ից ոչ ավելի)։ Ջրելատեղերում տեղադրվում են բաքեր, ծորակներ, ջրման տաշտեր, երբեմն՝ պոմպեր, ինքնախմոցներ։ Ջրային ռեսուրսներն արդյունավետ օգտագործելու, ջրի կորուստները կանխելու, որակն ապահովելու համար նպատկահարմար է ջուրը փոխադրել խողովակաշարերով։ ԽՍՀՄ-ում Ջրարբիացման կարիք ունեցող 300 միլիոն հա տարածությունից ջրարբիացված է (1979) 229 միլիոն հա։ Ջրարբիացման-ոռոգման խոշոր համակարգեր, խմբային ջրմուղներ կառուցվել են Հյուսիսային Կովկասում, Ղազախստանում, Անդրկովկասում, Ղրիմում, Ուկրաինայում, Սիբիրում, Կարակումի, Ստավրոպոլի, Հյուսիսային Ղրիմի ջրանցքների տարածքում և այլ շրջաններում։ Խողովակաշարերի ընդհանուր երկարությունը 1750 կմ է։ ՀՍՍՀ-ում 682 հզ․ հա արոտավայրերի ընդհանուր տարածությունից ջրարբիացվում է (1980) 466 հզ․ հա (68%)։ Գործող համակարգերից են՝ Ակնալճի (12,8 հզ․ հա), Ոսկեթափի (20 հզ․ հա), Հովիտի (7,2 հզ․ հա), Գեղամյան (16,7 հզ․ հա), Քարախաչի (13,9 հզ․ հա) ևն։ Արոտավայրերը հիմնականում լեռնային են, ամառային։ Համակարգերը բաղկացած են աղբյուրներից, գլիացին կառուցվածքներից, խողովակաշարերից, ջրամբարներից և ջրման տաշտերից։
Կատեգորիա:Ջրաբանություն
Король и Шут (ալբոմ)
«Король и Шут», ռուսական պաշտամունքային « Կարոլ ի Շուտ » պանկ ռոք խմբի երկրորդ ստուդիական ալբոմ։ Թողարկվել է 1997 թվականի դեկտեմբերի 18-ին։ 2000 թվականին վերահրատարակվել է օրիգինալ «Будь как дома, Путник...» անվանումով և չնչին փոփոխված շապիկով։
Ստեղծման պատմություն
Կոմպոզիցիաների մեծամասնությունը, որոնք մտնում են «Король и Шут» ալբոմի մեջ, ավելի վաղ հրապարակվել են 1993 թվականի «Истинный убийца» և 1994 թվականի «Будь как дома, путник…» ալբոմներում։ Երաժիշտները որոշել էին տալ այս երգերին ոչ միայն նոր կյանք, այլև վերաձայնագրել ավելի հստակ ձայնով՝ ավելի հաստ ու կոպիտ։ Այս գաղափարն իրականացնելուն նպաստեց կիթառի հրաշալի ուղեկցումը, որը տրամադրել է DDT Records ստուդիան, ինչպես նաև «Ոսկեգույն ականջներ» մականունով Իգոր Սորոկինը։ Մասնավորապես, իր խնդրանքով «Охотник», «История о мёртвой женщине» և «Валет и дама» երգերում ավելացրել են ստեղնաշարային գործիքների փոքրիկ հատվածներ։ Հիմնականում երգերի մշակումները նախորդ տարբերակների համեմատ էական փոփոխություններ չեն կրել։ Ալբոմի ձայնագրման ընթացքում թմկահար Ալեքսանդր «Պորուչիկ» Շիգոլյեվը որոշ ժամանակով կորցրեց հետաքրքրությունը խմբի նկատմամբ, հաճախ բաց էր թողում փորձերը, դրա համար ձայնագրության մեջ հարվածային հատվածները թույլ էին։ Ավելի խիտ ձայնի համար կիթառի և բաս կիթառի ձայնը ավելացված էր։
Ալբոմի ձայնագրման ընթացքում հաճախ այցելում էին ԴԴՏ–ի երաժիշտները, որոնք օգնում էին, եթե ոչ թե խորհրդով, այլ ընկերական մասնակցությամբ։ Ալբոմի ձայնագրման վերջում «Կարոլ ի Շուտի» երաժիշտները Իգոր Դոցենկոյից իմացան, որ «ԴԴՏ–ի թատրոն» ընկերությունը, որը զբաղվել է ԴԴՏ–ի աուդիո ձայներիզներով, մի քանի անգամ փոքրացնում է վաճառքի տվյալները և, համապատասխանաբար, խմբին զգալիորեն ավելի քիչ ռոյալթի վճարում։ «Կարոլ ի Շուտի» նոր ալբոմի վաճառքով պետք է զբաղվեր «ԴԴՏ–ի թատրոն» ընկերությունը։ Խմբին այս վիճակը ձեռնտու չէր, և ալբոմի ձայնագրության ավարտին նրանք որոշում են խզել պայմանագիրը այդ ընկերության հետ։ Երաժիշտները վերցրին մինչև այդ տպագրված 15 000 ձայներիզը և Միխայիլ Գորշոնյովի հոր օգնությամբ սկսեցին տարածել խանութներով։ Յուրի Գորշենյովը իր վոլգայով առաքեց և վաճառեց ձայներիզների ամբողջ տպաքանակը երաժշտական ​​խանութներին։ Շուտով խմբի տնօրեն Դմիտրի «Շումնի» Ժուրավլյովը գտավ փոքր «Քարավան» երաժշտական խանութը, որին խումբը կարողացավ 10000 դոլարով վաճառել ալբոմը թողարկելու իրավունքը։ Ձայներիզների նոր տիրաժը տպագրվեց Caravan Records լեյբլով։ Սակայն CD ալբոմը թողարկվեց միայն մեկ տարի հետո, իսկ սկավառակները, որոնք ձայնագրվել էին սովորական համակրգչով ձայնագրելու շնորհիվ, պատրաստվել են «Քարավան» խանութի նկուղում։ Այդ սկավառակների պոլիգրաֆիակական ձևավորումը շատ ցածր որակի էր։ Նախքան 2000 թվականի վերաթողարկումը սկավառակը վաճառվում էր միայն Սանկտ Պետերբուրգի «Քարավան» խանութում և այդ պատճառով չէր կրում մեծ հայտնիություն։
2002 թվականին ալբոմը վերաթողարկվում է «Երաժշտության սպասարկման կենտրոն», WWW records և «Никитин» ձայնագրող ընկերությունների լեյբլով։ Թողարկամն այս տարբերակը պարունակում է միայն աուդիո նյութ։ Վիդեո-բոնուսը բացակայում է։
Երգերի ցանկ
Չհրապարակված նյութ Ալեքսանդր Բալունովի արխիվից (2022 թվականի վերահրապարակում) ։
Король и Шут (գործիքային դեմո տարբերակ)
Երկրորդ ալբոմի գործիքային տարբերակը «Կարոլ ի Շուտ» խմբի պաշտոնական սակավառակգրության մեջ («Будь как дома, Путник...!»)։ Ալբոմը ձայնագրվել է 1997 թվականի աշնանը, «Камнем по голове» ալբոմի ձայնագրությունից ուղիղ մեկ տարի անց։ 2015 թվականին փոփոխվել է Ա․ Բալունովի կողմից։
Բալուն ալբոմի մասին՝
Մի անգամ Միշա Կոլչուգինի ստուդիայում, գործիքնրեը ձայնագրելուց հետո, ես գնացի և Սեննոմ շուկայից գարեջրի փոխարեն գնեցի որակյալ թանկարժեք ձայներիզ, և ինչ-ինչ պատճառներով գրանցեցի ձայնագրությունը նրա մեջ։ Հաջորդ օրը մենք սկսեցինք ձայնագրել վոկալը։ Ինչու ես ամեն ինչ ձայնագրեցի առանց վոկալի, ես դեռ չգիտեմ․․․
Будь как дома, путник... (Դեմո ձայնագրություն, 1994 թվականի օրիգինալ)
=== Երգերի ցանկ === Հետագայում «Мария» երգից հանվել է ֆանագրաման, իսկ երգը մտել է «Камнем по голове» ստուդիական ալբոմ ։
Будь как дома, путник...! (Դեմո ձայնագրություն, 2017 թվականի վերաթողարկում)
=== Երգերի ցանկ ===
2017 թվականին ալբոմը, որին ավելացել էր «Мотоцикл» երգը, թողարկվել է սահմանափակ տիրաժով վինիլային սկավառակի վրա ։
Հղումներ
Կատեգորիա:Կորոլ ի Շուտի ալբոմներ Կատեգորիա:Ռուսական ալբոմներ Կատեգորիա:1994 ալբոմներ Կատեգորիա:1996 ալբոմներ
Հայկ Սեմերջյան
Հայկ Հակոբի Սեմերջյան (1910, Թիֆլիս), հայ խորհրդային ինժեներ-մեխանիկ, տեխնիկական գիտությունների դոկտոր (1966)։
Կենսագրություն
Կատեգորիա:Հայ ճարտարագետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Տեխնիկական գիտությունների դոկտորներ Կատեգորիա:Լենինի շքանշանի ասպետներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Հայ մեխանիկներ
Կլարենս Զեեդորֆ
Կլարենս Զեեդորֆ (Clarence Seedorf, ամբողջական անունը՝ Clarence Clyde Seedorf, ծնվ. ապրիլի 1, 1976, Պարամարիբո, Սուրինամ), հոլանդացի ֆուտբոլային մարզիչ, նախկին ֆուտբոլիստ (կիսապաշտպան)։ 6 ամիս մարզել է իտալական Միլան ակումբը (2014 թ.-ի հունվարի 16-ից մինչև հունիսի 9-ը )։
Ֆուտբոլի պատմության մեջ առաջին ֆուտբոլիստն է, ով չորս անգամ երեք տարբեր թիմերի հետ դարձել է Չեմպիոնների Լիգայի հաղթող (1995-ին Այաքսի հետ, 1998-ին Ռեալ Մադրիդի, 2003-ին և 2007-ին՝ Միլանի հետ) ։
Արտաքին հղումներ
Կատեգորիա:Հոլանդացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Այաքսի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Հոլանդացի ֆուտբոլային մարզիչներ Կատեգորիա:Սամպդորիայի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Լուիզա Սավոյացի
Կենսագրություն
Լուիզը ծնվել է Սավոյայի դուքս Ֆիլիպ Լակլենդի և Մարգարիտ դե Բուրբոնի ՝ Շառլ I դե Բուրբոնի Բուրգունդիայի դքսուհի Ժան Անվախի դստեր ՝ Ագնես Բուրգունու ամուսնությունից ծնված դստեր ընտանիքում։
18 տարեկանում Լուիզա Սավոյացին այրի դարձավ և մինչև կյանքի վերջ հագավ սև զգեստ։ Լուի XII- ի հրավերով նա իր երեխաների հետ ապրում էր Ամբուազի թագավորական ամրոցում։ 1508 թ․ օգոստոսին Լուիզա Սավոյացու որդին և դուստրը տեղափոխվեցին Փարիզ, և նա թոշակի անցավ Անգուլեմում։ Լուիզը սիրում էր քաղաքականության և դիվանագիտության բարդությունները, խորապես հետաքրքրված էր Իտալիայում Վերածննդի դարաշրջանի արվեստի և գիտության նվաճումներով։ Նա ցանկանում էր, որ իր երեխաները դաստիարակվեին իտալական Վերածննդի դարաշրջանի ոգով՝ Ֆորլայից իտալացի խոստովանահայր Քրիստոֆեր Նյումայի օգնությամբ։
Բրետոնցի Աննայի մահից հետո՝1514 թ․, Լուիզա Սավոյացին տեղափոխվեց Փարիզ, որտեղ 1514 թ․ մայիսի 8 -ին նրա որդին ամուսնացավ Լուի XII դստեր ՝ Ֆրանսիայի Կլոդի հետ՝ դառնալով առաջինը Ֆրանսիայի գահի հերթում։
Թագավորի մայրը
Լյուդովիկոս XII-ի մահից հետո՝ 1615 թ․ հունվարի 1-ին, Ֆրանցիսկոսը դարձավ Ֆրանսիայի թագավոր։ 1515 թ․ փետրվարի 4-ին Լուիզան դարձավ Անգուլեմի և Անժուի դքսուհի։ Թագավորի մայրը որդու անունից ակտիվորեն զբաղվեց քաղաքականությամբ՝ ունենալով «թագուհի մոր» հսկայական ուժ և ազդեցություն, հատկապես նրա թագավորության վաղ տարիներին։ Նա իրեն շրջապատեց իտալացիներով և բնակություն հաստատեց իր եղբայրների՝ Ռենեի և Ֆիլիպի արքունիքում (վերջինիցս ծագել է Սավոյայի և Նեմուրների տունը )։ Նա վարում էր ընտանեկան միությունների քաղաքականություն, որը հետագայում, առանց մեծ հաջողության, Եկատերինա Մեդիչին փորձում է շարունակել։ Որպես օրինակ ՝ Լուիզը կազմակերպեց իր քրոջ ՝ Ֆիլիբերտայի ամուսնությունը Ֆլորենցիայի տիրակալ Ջուլիանո Մեդիչիի հետ։
Ռեգենտություն
1515 թ․ ամռանը, երբ Ֆրանցիսկ I- ը, շարունակելով մասնակցել Կամբրայի լիգայի պատերազմին, մեկնեց իտալական հողեր, Լուիզա Սավոյացին դարձավ ռեգենտ՝ կատարելով Ֆրանսիայի կառավարության ղեկավարի բոլոր պարտականությունները։
1525-1526 թթ․ Սուրբ Հռոմեական կայսրության կայսր Կառլոս V- ի կողմից Ֆրանցիսկոսի գրավման ժամանակ թագավորի մայրը կրկին դառնում է պետության ռեգենտ՝ խորհրդանշական կերպով ստանալով իշխանության ամբողջ ղեկը։ Իր թագավորության օրոք նա պաշտպանում էր բարեկամական հարաբերությունները Օսմանյան կայսրության հետ՝ առաքելություն ուղարկելով Սուլթան Սուլեյման Մեծին, սակայն երթը կորում է Բոսնիայում։ 1525 թ․ դեկտեմբերին Լուիզը երկրորդ առաքելությունն ուղարկեց Ջոն Ֆրանգիպանիի գլխավորությամբ, որին հաջողվեց հասնել Օսմանյան կայսրության մայրաքաղաք Կոստանդնուպոլիս՝ գաղտնի նամակով խնդրելով փրկել Ֆրանցիսկ I թագավորին և հարձակվել Հաբսբուրգների վրա։ Ֆրանգիպանին վերադարձավ Սուլեյմանի դրական պատասխանով։ 1526 թ․ փետրվարի 6-ին ուրվագծվեցին ֆրանս-թուրքական դաշինքի առաջին քայլերը։
Արդյունքում, գերությունից դուրս գալու համար Ֆրանցիսկ I- ը ստիպված եղավ ստորագրել Մադրիդյան պայմանագիրը:
Կամբրայի աշխարհը
Լուիզա Սավոյացին Ֆրանսիայի և Սուրբ Հռոմեական կայսրության միջև 1529 թ․ օգոստոսի 3 -ին Կամբրայում պայմանագրի կնքման հիմնական նախաձեռնողն էր։ Այս պայմանագիրը՝ այսպես կոչված «Տիկնանց խաղաղություն»-ը վերջ դրեց Երկրորդ Իտալական պատերազմին և ժամանակավորապես հաստատեց Հաբսբուրգների գերիշխանությունը Իտալիայում։ Այն ստորագրել են անձամբ Լուիզա Սավոյացին և կայսր Կարլ V- ի մորաքույրը ՝ Ավստրիացի Մարգարետը։
Պայքար Բուրբոնների ժառանգության համար
1521 թ․ մահացավ Բուրբոնների ընտանիքի անմիջական ճյուղի վերջին ներկայացուցիչը ՝ Սյուզան դե Բուրբոնը: 3 տարի անց՝ 1523 թ․, Լուիզա Սավոյացին իր ձեռքն առաջարկեց Սյուզանի նախկին ամուսնուն՝ Բուրբոնի նոր այրի հերցոգ Չարլզին և, մերժում ստանալով, նորահայտ ֆավորիտ Բոնիվետի հետ միասին սկսեց հետապնդել նրան՝ թաքնվելով մոր՝ Բուրբոնների ժառանգության հանդեպ կասկածելի իրավունքների հետևում, որը նպաստեց հերցոգին դավաճանելուն և նրա ունեցվածքի բռնագրավմանը։ Դրանից հետո, հսկայական ֆեոդալական դոմենը կենտրոնացված էր իր ձեռքում, այդ թվում, Բուրբոննեն, Բոժոլեն, Օվերնը, Մարշը, Անգումուան, Մեյնը, և Անժուն։ Նեմուր դքսությունը նա զիջել է իր եղբայր Ֆիլիպին։
Մահը
Լուիզ Սավոյացին մահացավ 1531 թ․ սեպտեմբերի 22-ին, Գրե-սյուր-Լուենում։ Նրա աճյունը թաղվել է Սեն-Դենի աբբայությունում։ Իր թոռնուհու՝ Նավարայի թագուհի Ժաննա III- ի շնորհիվ Լուիզը Բուրբոնների դինաստիայի բոլոր հաջորդ ֆրանսիացի թագավորների նախամայրն է։
Նրա մահից հետո (ըստ լեգենդի՝ նա մահացել է գիսաստղի վախից), նրա որդին՝ ֆրանսիական միապետը, Սավոյարդի գահին նստելու իր պահանջը ներկայացրեց դուքս Չարլզ III- ին (1504-1553), որը նրա քեռին էր։ 1538 թ․ վերսկսելով իտալական պատերազմները՝ ֆրանսիական զորքերը գրավեցին Սավոյան և գրեթե ամբողջ Պիեմոնտը։ Ֆրանսիացիներն ամուր հաստատվեցին նվաճված երկրներում և միայն 1559 թ․, ըստ կատո-կամբրեզյան աշխարհի, նրանք ստիպված եղան դրանք վերադարձնել Կարլ III- ի որդուն՝ Էմանուել Ֆիլիբերտին (1553-1580)։
Լուիզա Սավոյացին համարվում էր իր ժամանակի ականավոր կին-շախմատիստը։ Նրա հրամանով՝ դատարանի մանրանկարիչ Ռոբինետ Տեստարտը Կոնյակի գրադարանի համար ստեղծեց Էդուարդ դե Կոնտիի "Բարոյագիտական Գիրք սիրո շախմատի մասին" և "Livre des échecs amoureux", ինչպես նաև Ժակ դե Սեսոլեսի "Les échecs moralisés" շախմատային տրակտատների ձեռագրերը։ Նրա մանրանկարում Լուիզա Սավոյացին ամուսնու ներկայությամբ շախմատ է խաղում պալատականի հետ։
Գրականություն
Կատեգորիա:Ֆրանսիացի շախմատիստներ Կատեգորիա:1531 մահեր Կատեգորիա:Սեպտեմբերի 22 մահեր Կատեգորիա:Սեպտեմբերի 11 ծնունդներ
Կաստելբելֆորտե
Կաստելբելֆորտե (Castelbelforte), քաղաք Իտալիայում, գտնվում է Լոմբարդիա մարզի Մանտուա գավառում ։ Բնակչությունը կազմում է 2602 մարդ։ Խտությունը կազմում է 118 մարդ/կմ²։ Տարածքը գրավում է 22 կմ²։ Էլեկտրոնային փոստ՝ 46032։ Հեռախոսային կոդ՝ 0376։
Վասինո (գյուղ, Խոլմ-Ժիրովսկի շրջան)
Վասինո (Васино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Բզրուկ
Բզրուկ, ավազախոտ, մեխակազգիների ընտանիքի միամյա կամ բազմամյա խոտաբույսերի ցեղ։ Հայտնի է 100 (այլ տվյալներով՝ 250), Հայաստանում՝ 11 տեսակ՝ , , , և այլն։
Տարածումը Հայաստանում
Կատեգորիա:Մեխակազգիներ
Պլիսկի (գյուղ, Բորզնայի շրջան)
Պլիսկի (Плиски), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Պլիսկի գյուղում բնակվում էր 1 333 մարդ։ Բնակչության խտությունը կազմում էր 444333 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բորզնայի շրջանի բնակավայրեր Կատեգորիա:Ուկրաինայի գյուղեր
(7067) Կիյոսե
(7067) Կիյոսե (Kiyose), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 4-ին Մասանորի Հիրասավայի և Շոհեյ Սուզուկիի կողմից Նյուկասայում ։
Միջին հեռավորությունը Արեգակից կազմում է 3,001228 ա. մ., առավելագույնը մոտենում է 2,715 ա. մ. հեռավորության վրա և հեռանում 3,2874 ա. մ. ։ Արեգակի շուրջ մեկ ամբողջական պտույտ է կատարում 1899,1 երկրային օրվա ընթացքում, իր ուղեծրով շարժվելով միջինում 0,189564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,64° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Մասանորի Հիրասավայի կողմից հայտնաբերված աստերոիդներ Կատեգորիա:Շոհեյ Սուզուկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բրետվիլ սյուր Դիվ
Բրետվիլ սյուր Դիվ (Bretteville-sur-Dives), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 306 մարդ, բնակչության խտությունը` 44.28 մարդ/կմ²։ Բնակավայրը զբաղեցնում է 6.91 կմ² տարածք։
2017 թվականի հունվարից Սեն Պիեռ սյուր Դիվ, Բուասե, Իևիլ, Միթուա, Մոնվիեթ, Լ'Ուդոն, Ուվիլ լա Բիեն Տուրնե, Սենտ Մարգերիտ դը Վիեթ, Սեն Ժորժ ան Օժ, Տիևիլ, Վոդլոժ և Վիե Պոնտ ան Օժ համայնքների հետ միասին հանդիսանում է Սեն Պիեռ ան Օժ համայնքի մաս։
Բնակչություն
Բնակչության քանակը ըստ տարիների
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դունկան Էդվարդս
Դունկան Էդվարդս (Duncan Edwards, ), անգլիացի ֆուտբոլիստ, որը հանդես է եկել «Մանչեսթեր Յունայթեդում» և Անգլիայի ազգային հավաքականում։ Նա եղել է 1950-ական թվականներին Մեթ Բասբիի կողմից կազմավորված «Բասբիի փոքրիկներ» երիտասարդ ակումբի ֆուտբոլիստներից մեկը։ Էդվարդսն այն ութ ֆուտբոլիստներից մեկն է, որոնք մահացել են Մյունխենյան ավիավթարի արդյունքում։
Դունկանը ծնվել է Դադլիում։ 16 տարեկան հասակում նա սկսել է հանդես գալ «Մանչեսթեր Յունայթեդում» և դարձել է Ֆուտբոլային լիգայի առաջին դիվիզիոնի անենաերիտասարդ ֆուտբոլիստը և Անգլիայի ամենաերիտասարդ ֆուտբոլիստը Երկրորդ համաշխարհային պատերազմից հետո։ Իր հինգամյա պրոֆեսիոնալ կարիերայի ընթացքում օգնել է «Յունայթեդին» նվաճել Առաջին դիվիզիոնի երկու չեմպիոնական տիտղոս և հասնել մինչև Չեմպիոնների Լիգայի կիսաեզրափակիչ։ Նա ողջ է մնում 1958 թվականին Մյունխենում տեղի ունեցած ավիավթարի ժամանակ, սակայն 15 օրից մահանում է ծանր վնասվածքների պատճառով։
Վաղ տարիներ
Էդվարդսը ծնվել է 1936 թվականի հոկտեմբերի 1-ին անգլիական Դադլի քաղաքում ։ Նա Գլեդստոունի և Սարա Էնն Էդվարդիսի ընտանիքի առաջնեկն էր և միակ երեխան, ով հասել էր չափահասության, քանի որ Դունկանի քույրը՝ Քերոլ Էննը, մահացել էր 1947 թվականին, 14 ամսական հասակում։
Էդվարդսն իր առաջին ֆուտբոլային քայլերը կատարում է անգլիական դպրոցների հավաքականում, որտեղ նա նշում է իր նորամուտը «Ուեմբլի» մարզադաշտում Ուելսի նմանատիպ ակումբներից մեկի դեմ խաղում՝ 1950 թվականի ապրիլի 1-ին։ Շուտով նա նշանակվում է թիմի ավագ և կրում է ավագի թևկապը հետագա երկու տարիների ընթացքում ։ Այդ ժամանակներում նրա վրա ուշադրություն են դարձնում պրոֆեսիոնալ ակումբները։ «Մանչեսթեր Յունայթեդի» սկաուտ Ջեք Օ'Բրայանը 1948 թվականին տեղեկացնում է Մեթ Բեսբին, որ ինքն «այսօր տեսել է մի 12 տարեկան աշակերտի, որի խաղին պետք է ուշադրություն դարձնել։ Նրա անունը Դունկան Էդվարդս է, նա Դադլիից է» ։
Ջո Մերսերը, ով այդ ժամանակ մարզում էր Անգլիական դպրոցների հավաքականը, համոզում է Բասբիին պայմանագիր կնքել Էդվարդսի հետ, որն այդ ժամանակ նաև «Վուլվերհեմպտոն Ուոնդերերսի» և «Աստոն Վիլլայի» ուշադրության կենտրոնում էր   ։ Էդվարդսը՝ որպես սիրողական ֆուտբոլիստ, 1952 թվականի հունիսի 2-ին պայմանագիր է կնքում «Յունայթեդի» հետ ։ Որոշ զեկույցներում նշվում է, որ պայմանագրի կնքումը տեղի է ունեցել այն ժամանակ, երբ Էդվարդսը 17 տարեկան էր, այսինքն՝ 1953 թվականին, իսկ ըստ այլ աղբյուրների՝ պայմանագրի կնքումը տեղի է ունեցել ավելի շուտ՝ մեկ տարի առաջ ։
Մանչեսթեր Յունայթեդ
Էդվարդսն սկսել է իր կարիերան «Մանչեսթեր Յունայթեդի» երիտասարդական ակումբում և մասնակցել է մի քանի խաղերի։ 1953 թվականին Էդվարդսն ակումբի հետ հաղթանակ է տանում Անգլիայի երիտասարդական գավաթի առաջին խաղարկությունում, սակայն մինչ այդ նա արդեն նշել էր իր նորամուտը «Յունայթեդի» առաջին թիմում։ 1953 թվականի ապրիլի 4-ին Էդվարդսը մասնակցում է Ֆուտբոլային լիգայի առաջին դիվիզիոնի շրջանակներում անցկացվող «Քարդիֆ Սիթիի» դեմ խաղին։ Այդ խաղում «Յունայթեդը» պարտվում է 1։4 հաշվով ։ Այդ հանդիպման ժամանակ Էդվարդսը դուրս էր եկել խաղադաշտ 16 տարեկան և 185 օրական հասակում՝ այդպիսով դառնալով ամենաերիտասարդ ֆուտբոլիստը, որը երբևէ խաղացել է բարձրագույն դիվիզիոնում ։ Այդ ժամանակ Բասբիի թիմը բաղկացած էր տարիքով ֆուտբոլիստներից, այդ իսկ պատճառով նա հակված էր թիմի հիմնական կազմում ընդգրկել երիտասարդ ֆուտբոլիստներ ։ Էդվարդսը, Դենիս Վայոլետը և Ջեկի Բլանչֆլաուերն այն երիտասարդ տաղանդների շարքում էին, որոնք ընդգրկվել էին թիմի հիմնական կազմում 1953 թվականին։ Նրանք հայտնի էին որպես «Բասբիի փոքրիկներ» ։ The Guardian թերթը մեկնաբանել է Էդվարդսի նորամուտը առաջին թիմում․ «Նա ասաց, որ վատ չէ հարվածներ և փոխանցումներ կատարելուց, սակայն նա պարտավոր է արագ վազել, քանի որ ինքը վինգեր է» ։
1953-54 մրցաշրջանում Էդվարդսը հաստատվում է «Յունայթեդի» առաջին թիմի հիմնական կազմում։ Նա լավ տպավորություն է թողնում «Կիլմարնոկի» դեմ խաղում ։ 1953 թվականի հոկտեմբերի 31-ին Էդվարդսը, փոխարինելով վնասվածք ստացած Հենրի Կոբերնին, մասնակցում է «Հադերսֆիլդ Թաունի» դեմ արտագնա խաղին։ Իր առաջին մրցաշրջանում Դունկանը «Յունայթեդի» կազմում մասնակցում է առաջնության 24 խաղի, սակայն ինչ-որ կերպ աչքի չի ընկնում ։
1955 թվականի մայիսին Էդվարդսը հրավիրվում է Անգլիայի հավաքական, որ այդ ժամանակ մեկնում էր մայրցամաքային շրջագայության Ֆրանսիայի, Պորտուգալիայի, Իսպանիայի ֆուտբոլի ազգային հավաքականների դեմ խաղերին մասնակցություն ունենալու նպատակով ։ 1955-56 մրցաշրջանում, չնայած գրիպի պատճառով երկամսյա բացակայության, Էդվարդսը «Յունայթեդի» կազմում մասնակցում է 33 հանդիպման և դառնում է Ֆուտբոլային լիգայի առաջնության չեմպիոն ։ Հաջորդ մրցաշրջանում նա, լիգայում մասնակցելով 34 խաղի,«Յունայթեդի» կազմում անցկացրած իր խաղերի թիվը հասցնում է հոբելյանական 100-ի, իսկ Յունայթեդը նվաճում է երկրորդ լիգայի գավաթն անընդմեջ  ։
Էդվարդսն 1957-58 մրցաշրջանն սկսում է լավ մարզավիճակով և տարածվում են լուրեր, որ իտալական թոփ-ակումբները պատրաստ են պայմանագիր առաջարկել նրան ։ Առաջնության շրջանակներում իր վերջին խաղին Էդվարդսը մասնակցում է 1958 թվականի փետրվարի 1-ին՝ ընդդեմ «Արսենալի»։ Նա այդ խաղում դառնում է գոլի հեղինակ, իսկ «Յունայթեդը» հաղթում է 5։4 հաշվով  ։ Հինգ օր անց Չեմպիոնների լիգայի մեկ քառորդ եզրափակչի շրջանակներում անցկացվող «Ցրվենա Զվեզդայի» դեմ խաղը դառնում է Էդվարդսը անցկացրած վերջին ֆուտբոլային հանդիպումը ։
Մահ
Բելգրադից տուն վերադառնալիս ինքնաթիռը, որով թռչում էին Էդվարդսը և նրա թիմակիցները, կործանվում է Մյունխենում վառելիքի լիցքավորումից հետո ։ Մանչեսթերի 7 ֆուտբոլիստները և մյուս 14 ուղևորները մահանում են ակնթարթորեն հենց դեպքի վայրում, իսկ Էդվարդսը ոտքերի, կողերի կոտրվածքներով և վնասված երիկամներով տեղափոխվում է հիվանդանոց ։ Նրա բուժումը իրականացնող բժիշկները վստահ էին, որ նա ունի առողջանալու շանսեր, սակայն կասկածում էին, թե նա երբևէ կկարողանա նորից ֆուտբոլ խաղալ ։
Հինգ օր անց Էդվարդսը թաղվում է Դադլիի գերեզմատանը՝ իր քրոջ՝ Քերոն Էննի կողքին ։ Նրա թաղմանը Դադլիի փողոցներում հավաքվել էր ավելի քան 5000 մարդ։ Նրա գերեզմանի մոտ հաճախ կարելի է տեսնել «Յունայթեդի» երկրպագուներին ։
Ժառանգություն
Էդվարդսի հիշատակը հավերժացվում է նրա հայրենի Դադլի քաղաքի մի շարք վայրերում։ 1961 թվականին Յունայթեդի գլխավոր մարզիչ Մեթ Բեսբիի նախաձեռնությամբ Պրիորի թաղամասի Սուրբ Ֆրանսցիսկի ծխական եկեղեցում տեղադրվում է Ֆրենսիս Սքիթի կողմից մշակված ֆուտբոլիստի պատկերով ապակենկարը ։ 1999 թվականին Էդվարդսի մոր և Բոբի Չարլթոնի միջոցներով քաղաքի կենտրոնում տեղադրվում է Էդվարդսի արձանը ։ 1993 թվականին գերեզմանատան մոտակայքում գտնվող փակուղին անվանվում է ի պատիվ Դունկան Էդվարդսի ։ «Ռենի բույնը» փաբը, որի մոտակայքում մեծացել էր երիտասարդ Էդվարդսը, 2001 թվականին վերանվանվում է «Դունկան Էդվարդս», սակայն 5 տարի անց այն փակվում է, իսկ հետո այրվում ։ 2006 թվականին Պրիորիի զբոսայգում, որտեղ Էդվարդսը մանուկ հասակում հաճախ էր խաղում, ի հիշատակ նրա բացվում է 100000 ֆունտ սթերլինգ արժողությամբ խաղային կոմպլեքս ։ 2008 թվականին Դադլիի հարավային շրջուղին վերանվանվում է «Դունկան Էդվարդսի ճանապարհ» անունով ։ Դադլիի թանգարանի գեղարվեստական պատկերասրահում կա Էդվարդսի կարիերայի, մասնավորապես հավաքականի կազմում անցկացրած խաղերի հետ կապված հիշարժան իրերի ցուցահանդես ։ Մանչեսթերում կա Դունկան Էդվարդս Կոուրտ անունը կրող բնակելի թաղամաս։ Այնտեղ կան նաև մի ամբողջ փողոցային ցանց՝ անվանված ի պատիվ Մյունխենյան ողբերգության զոհերի, մասնավորպաես Էդի Կոլմանի, Ռոջեր Բիրնի և Թոմի Թեյլորի պատվին ։ 2011 թվականի հուլիսի 8-ին Ստրետֆորդում, որտեղ ապրել էր Էդվարդսը, Բոբի Չարլթոնի նախաձեռնությամբ տեղադրվում է հուշատախտակ ։
1996 թվականին Էդվարդը այն հինգ ֆուտբոլիստներից մեկն էր, ովքեր պատկերված էին «Ֆուտբոլային Լեգենդներ» շարքի բրիտանական նամականիշների վրա, որոնք նվիրված էին Եվրո 1996 մրցաշարին ։ 2011 թվականին նա մարմնավորվում է մույնխենյան ավիավթարի իրադարձությունների վրա հիմնված բրիտանական Սեմ Կլաֆլինի «Յունայթեդ» հեռուստաֆիլմում ։
Էդվարդսի ժամանակակիցները չեն զլացել նրա կարողությունները գովաբանելու հարցում։ Բոբի Չարլթոնը նկարագրել է նրա մահը՝ որպես «խոշորագույն ողբերգություն, որը երբևէ տեղի է ունեցել «Մանչեսթեր Յունայթեդում» և անգլիական ֆուտբոլում» ։ Անգլիացի մարզիչ Թերի Վենեյբլսը ասել է, որ եթե Բոբի Մուրի փոխարեն ողջ մնար Էդվարդսը, ապա նա անպայման որպես Անգլիայի ազգային հավաքականի թիմի ավագ 1966 թվականին կբարձրացներ Աշխարհի գավաթը ։ Շոտլանդացի մարզիչ Թոմի Դոխերտին ասել է․ «Ես կասկած չունեմ, որ Դունկանը կդառանար ֆուտբոլի պատմության արքաներից մեկը։ Եվ ոչ միայն բրիտանական ֆուտբոլում՝ «Յունայթեդի» և Անգլիայի հետ, այլև ամբողջ աշխարհում։ Ջորջ Բեսթը եղել է ինչ-որ յուրահատուկ բան, ինչպես Պելեն և Մարադոնան, սակայն, իմ կարծիքով, Դունակը կլիներ ավելի լավը՝ բազմակողմանի կարողությունների և վարպետության տեսակետից» ։ Ի նշան Էդվարդսի տաղանդների «ընդունման»՝ նա 2002 թվականին դարձել է Անգլիական ֆուտբոլի փառքի սրահի առաջին անդամը ։
Խաղաոճ
Թեև նրան հիմնականում հիշում են որպես հենակետային կիսապաշտպան, սակայն Էդվարդսը կարող է խաղալ գրեթե բոլոր դիրքերում՝ կենտրոնական կիսապաշտպանի, կենտրոնական հարձակվողի կամ էլ անգամ կենտրոնական պաշտպանի ։ Նրա ունիվերսալությունը կայանում էր նրանում, որ նա կարող էր վնասվածք ստացած ֆուտբոլիստի փոխարեն խաղը սկսել որպես հարձակվող, իսկ հետո մեկ ուրիշի փոխարեն տեղափոխվել պաշտպանության կենտրոն ։ Նա ֆիզիկապես շատ ուժեղ էր, ուներ ատլետիկ կազմվածք, երկու ոտքերով էլ տիրապետում էր գնդակի հրաշալի վարման, ընդունակ էր ուժեղ հարվածներ կատարել և հատկապես հայտնի էր իր դիմացկունության բարձր մակարդակով ։ Սթենլի Մեթյուզը անվանել է նրան «ժայռ ալեկոծվող ծովում» ։ Իր մարմնակազմվածքի համար Էդվարդսն ստացել է Մեծ Դանք և Տանկ մականունները, նա զբաղեցնում է The Times-ի վարկածով բոլոր ժամանակների ամենակոշտ ֆուտբոլիստների վարկանիշային աղյուսակի առաջին հորիզոնականը ։
Ձեռքբերումներ
Ակումբային
Անհատական
Ֆուտբոլից դուրս
Էդվարդսը ընդհանրապես չի սիրել ոգելից խմիչքներ օգտագործել և ֆուտբոլից զատ սիրել է զբաղվել ձկնորսությամբ, խաղալ թղթախաղ և կինոթատրոններ այցելել ։ Հայտնի է մի դեպք, երբ նա ճանապարհային ոստիկանության կողմից տուգանվել է 5 շիլլինգով ֆուտբոլային խաղից հետո մոտոցիկլի լուսարձակները անջատված վիճակում երթևեկելու համար։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի կիսապաշտպաններ
Բարբարա Բոնանսեա
Բարբարա Բոնանսեա (Barbara Bonansea, ), իտալացի ֆուտբոլիստուհի, Թուրինի «Յուվենտուս» ակումբի կանանց թիմի և Իտալիայի ֆուտբոլի կանանց ազգային հավաքականի եզրային կիսապաշտպան։ Իտալիայի 2016 թվականի լավագույն ֆուտբոլիստուհի ։
Ակումբներում
2012-2017 թվականներին խաղացել է «Բրեշիա»-ի կանանց թիմում, որի կազմում երկուական անգամ նվաճել է Իտալիայի կանանց ֆուտբոլի բարձրագույն խմբի (Serie A) չեմպիոնի և Իտալիայի կանանց ֆուտբոլի գավաթակրի տիտղոսները։
2017 թվականից խաղում է «Յուվենտուս» ֆուտբոլային ակումբի կանանց թիմում, որի հետ կնքած պայմանագրի ժամկետն ավարտվում է 2022 թվականի վերջին ։
Հավաքականում
Բարբարա Բոնանսեան Իտալիայի ֆուտբոլի կանանց ազգային հավաքականում իր նորամուտը նշել է 2012 թվականի սեպտեմբերին՝ մասնակցելով Հունաստանի թիմի դեմ մրցախաղին, որն անց էր կացվում Եվրո-2013-ի ընտրական փուլի շրջանակում ։
Աշխարհի կանանց ֆուտբոլի 2015 թվականի առաջնության ընտրական փուլի խաղերում Բարբարան խփել է յոթ գոլ, ընդ որում՝ Հյուսիսային Մակեդոնիայի ընտրանու դեմ մրցախաղում դարձել է հեթ-տրիկի հեղինակ ։
Նա մասնակցել է նաև Եվրո-2017-ի և աշխարհի կանանց ֆուտբոլի 2019 թվականի առաջնության եզրափակիչ փուլի մրցաշարերին։
Մարզական նվաճումներ
Անհատական ձեռբերումներ
Անձնական կյանք
Բարբարա Բոնանսեան ունի տնտեսագետի մասնագիտական բարձրագույն կրթություն ։ Սիրում է ընթերցել Դեն Բրաունի գրքերը, դիտել ռոմանտիկ և թրիլլեր ֆիլմեր, կիթառ նվագել։
Ջերի Էնդրյուս
Ջերի Էնդրյուս (Jerry Andrus), ամերիկացի աճպարար, գրող։ Համբավ է ձեռք բերել օրիգինալ հնարքների, ձեռքի ճարպկության և օպտիկական պատրանքների շնորհիվ, ինչպիսիք են «ամրակների միացումը»։
Կենսագրություն
Ջերի Էնդյուսը ծնվել է 1918 թվականի հունվարի 28-ին ԱՄՆ-ի Վայոմինգ նահանքի Շերիդան քաղաքում։ 10 տարեկանում տեղափոխվել է Պրեգոն նահանգի Օլբանի քաղաք, որտեղ ապրել է մինչև մահը։ Պատրանքի արվեստով Ջերին հետաքրքրվել է 12 տարեկանում, երբ տեսել է «Սպիրիտիկական մեդիումի» ելույթը։ Դրանից 4 տարի անց նա միացել է Երիտասարդ մոգերի միջազգային հասարակությանը, ինչը մեծ ազդեցություն է ունեցել նրա զարգացման վրա՝ որպես իլյուզիոնիստ։
Իլյուզիոնիզմ
Ջերի Էնդրյուսը ինքնուս իլյուզիոնիստ է, նա չի հետևել ավանդական մոտեցմանը, երբ գիտելիքները փոխանցվում էին մեկ իլյուզիոնիստից մյուսին, այլ ստեղծում էր սեփական հնարքները։ Ժամանակի ընթացքում նա ստացել է «սեղանի հնարքներ իրականացնող լավագույն աճպարար» տիտղոսը ։
Էնդրյուսը միջազգային ճանաչոււմ է ձեռք բերել շարժումների կոորդինացման, ձեռքերի ճկունության և առանց կողմնակի մանյովրների հնարքների կատարման շնորհիվ ։
Նա եղել է աճպարարների և մոգերի «Կախարդական ամրոց» (The Magic Castle) ակումբի անդամ և մինչև կյանքի վերջը տարեկան երկու անգամ ելույթ է ունեցել ։
Պատրանքներ
1992 թվականին՝ «Սկեպտիկի գործիքակազմ» (Skeptic's Toolbox) սեմինարի ժամանակ, Էնդրյուսը բացատրել է, թե ինչու է կարևոր հասկանալ օպտիկական պատրանքների բնույթը․
1954 թվականին Էնդրյուսը հորինել է իր հայտնի պատրանքը՝ «Ամրակների միացումը», որում փակ ամրակները միանում են մեկ, երկու կամ ամրակների ամբողջ շարքի մեջ ։
Մինչև կյանքի վերջը Էնդրյուսը շարունակել է հնարքներ հորինել։ Որպես ռեկվիզիտ ծառայել են սովորական իրեր, որոնք կարելի է գտնել տանը՝ մետաղական աղբյուրներ, պարաններ, մետաղալար, ստվարաթուղթ, փայտե տախտակներ և պողպատե ձողեր ։ Շատ հնարքներ կարելի է տեսնել համացանցում      ։
Սկեպտիցիզմ
Լինելով ճանաչված գիտական սկեպտիկ և ագնոստիկ՝ Էնդրյուսը հաճախ հանդես է եկել գիտական և սկեպտիկ կոնֆերանսների ժամանակ։ Սովորաբար նա օգտագործել է իր օպտիկական պատրանքները և հնարքները, որոնք ցույց են տալիս, որ միտքը կարող է հեշտությամբ խաբվել։ Նա խոսել է ճանաչողական բժշկության մասին, որը կարծում է, որ բանականությունը աշխատում է անգիտակցականի մակարդակում և կարող է խաբվել միանգամայն սովորական երևույթների ոչ կոռեկտ ընկալմամբ ։
1975 թվականին Ջերի Էնդրյուսը և Ռեյ Հեյմանը հրավիրվել են Կանադայի հեռուստատեսության հաղորդմանը, որտեղ նրանք բացատրել և կրկնել են Ուրի Գելլերի «պարանորմալ» հնարքները, որոնք նա ցուցադրել է նույն հաղորդման ժամանակ ընդամենը մեկ շաբաթ առաջ։ «Արդյոք Ուրի Գելլերը պարանորմալ ունակություններ ունի», Էնդրյուսը պատասխանել է՝ «ոչ» :
Քաոսի ամրոց
Իր տունը Օլբանում Էնդրյուսը կոչում էր «Քաոսի ամրոց». տարիներ շարունակ նա այնտեղ էր հավաքում իրեր, որոնք կարող էին ապագա հնարքների համար ռեկվիզիտ դառնալ ։ Հենց տանը նա ստեղծել է իր պատրանքները և հաճախ ընդունել այլ իլյուզիոնիստների ու երկրպագուների։
Նրա գյուտերից մեկն այն երգեհոնն էր, որը նվագելու ընթացքում միացնում և անջատում էր տան տարբեր հատվածների լույսը ։